Valga linnastaadionil selgitati tänavused Eesti noorte, juunioride ja noorsoo meistrid kergejõustikus. Kolm medalit võitis Kolgaküla spordipoiss  Taavi Tšernjavski.    Kuldmedali saavutas Taavi Tšernjavski B-vanuseklassi odaviskes uue isikliku rekordiga 57.77 m. Temale kuulusid ka hõbemedalid kuulitõukes 16.26ga ja kettaheites 54.22ga. Kindla favoriidina läks ta ka 110 m tõkkejooksu finaali, kuid tõkkesse sissejooks rikkus jooksu rütmi. Taavile jäi selles jooksus neljas koht.    Noorsoo vanuseklassi kõrgushüppe võitis 2.06ga endine Kuusalu spordiklubi võistleja Rando Tomingas.    Hõbemedalini jõudis Kerti-Anniki Tiis 2000 m  takistusjooksus. Pronksise autasu sai Karol Rahuoja naisjuunioride kaugushüppes 5.60ga, kolmikhüppes ja 400 m tõkkejooksus kuulusid talle neljandad kohad. Tema tulemused olid vastavalt 11.57 ja 1.08.33.    Kuusalu spordiklubi noor­­­­sport­lastest jõudsid veel kuue hulka Gert Urb 3000 m takistus­jooksus, kes oli neljas ajaga 11.18.0­4­­, Pent Paalberg 1500 m takistusjooksus ajaga 5.04.90 neljas, Brain Peters 800 m jooksus ajaga 2.14.70 viies ja Gert Urb 5000 m jooksus kuues.